ANM a emis un Cod galben de ploi și vijelii în toată țara. Când expiră avertizarea meteo.
Ploi torențiale și vijelii până joi seara în toată țara. Alertă Cod galben în 29 de județe. O informare meteo de instabilitate atmosferică intră în vigoare marți la ora 15.00 și expiră joi la ora 20.00.
Meteorologii anunţă că, începând de marți după-amiază şi până joi seară, vor fi descărcări electrice, vijelii și ploi în toată țara. 29 de județe se vor afla sub avertizare Cod galben de vijelii puternice.Instabilitatea atmosferică va fi temporar accentuată, la început în vestul și nord-vestul țării, seara și noaptea de marți spre miercuri (25/26 mai) în sud-vest, centru și nord-est, apoi cu precădere în sud, centru și est, conform ANM. Aceasta se va manifesta prin averse ce vor avea și caracter torențial, frecvente descărcări electrice, izolat căderi de grindină şi intensificări de scurtă durată ale vântului.În intervale scurte de timp sau prin acumulare, cantitățile de apă vor depăși local 15…20 l/mp, iar pe arii restrânse 30…35 l/mp.Astfel de fenomene se vor semnala şi în restul teritoriului, dar pe suprafeţe mai mici şi pentru intervale scurte. Vremea se va menţine în general instabilă şi în a doua parte a acestei săptămâni. Avertizarea Cod galben intră în vigoare marți la ora 15.00 și durează până miercuri la ora 11.00, potrivit Administrației Naționale de Meteorologie.În Banat, Crișana, Maramureș, Transilvania, nordul Moldovei, precum și în vestul și nordul Olteniei, vor fi perioade cu instabilitate atmosferică accentuată ce se va manifesta prin descărcări electrice, vijelii, grindină și averse ce vor avea și caracter torențial. Cantitățile de apă vor depăși 25…30 l/mp.Avertizarea vizează județele Satu Mare, Maramureș, Sălaj, Suceava, Bistrița-Năsăud, Neamț, Harghita, Mureș, Brașov, Covasna, Prahova, Dâmbovița, Argeș, Vâlcea, Mehedinți, Gorj, Sibiu, Alba, Cluj, Bihor, Arad, Timiș, Caraș Severin, Hunedoara, Botoșani, Iași, Bacău, Vrancea și Buzău.Temporar vântul va avea intensificări la munte, în special la altitudini mari în Carpaţii Meridionali, cu rafale ce vor depăși 80…90 km/h.